Både kvinner og menn kan være bærere av mutasjonen. Man kan være bærer uten å være utviklingshemmet selv. Fordi menn bare har ett X-kromosom, kan mannlige bærere bare føre genfeilen videre til sine døtre, mens kvinnelige bærere kan føre feilen videre til både døtre og sønner. Døtre av mannlige bærere vil alltid arve et mutant X-kromosom fra sin far. Barn av kvinnelige bærere vil ikke nødvendigvis arve genfeilen, ettersom de kan arve enten det friske X-kromosomet eller det mutante X-kromosomet fra sin mor.